Sotiris Kirjaks

Sotiris Kirjaks (; dzimis  Trikalā, Grieķijā) ir bijušais grieķu futbolists, aizsargs.

 Klubu karjera 
 "Panathinaikos" 
Savus pirmos soļus futbolā Kirjaks spēra ar vietējās pilsētas komandu "Thyella Megalochoriou". Nepagāja ilgs laiks, līdz viņš tika ievērots un 1996./1997. gada sezonā viņš pievienojās "Panathinaikos" kluba futbola akadēmijai. 1999./2000. gada sezonā aizsargs pievienojās otrās līgas komandai "Agios Nikolaos", kurai tika izīrēts. Viņš tur palika divus gadus, bet "Panathinaikos" sastāvā atgriezās, jo nācās aizvietot savainotos spēlētājus. 2003./2004. gada sezonā viņš triumfēja Grieķijas čempionātā, kā arī Grieķijas kausā.

 "Rangers" 
Nākamā gada janvārī Kirjaks pārcēlās uz Skotijas komandu Glāzgovas "Rangers". Viņš tika izīrēts, taču ar iespējām atpirkt futbolistu pēc īres termiņa beigām. Jau savā pirmajā sezonā grieķu aizsargs kopā ar "Rangers" uzvarēja Skotijas Premjerlīgā, tāpat arī Skotijas Līgas kausā, kur finālā guva divus vārtus, palīdzot pārspēt "Motherwell".

Pēc īres termiņa beigām Kirjakam nevedās pārrunas ar kluba vadību, taču par viņu visai lielu interesi izrādīja arī "Everton", "Portsmouth", "Schalke 04" un "Genoa". Galu galā Kirjaks palika "Rangers" sastāvā, vienojoties par līgumu uz vienu sezonu.Gers sign Kyrgiakos Pēc abpusējas vienošanās grieķis pameta klubu 2006. gada maijā.

 "Eintracht" 
Jau nākamajā mēnesī Kirjaks parakstīja divu gadu līgumu ar Bundeslīgas komandu Frankfurtes "Eintracht".Kyrgiakos heads to Frankfurt Pirmajā sezonā viņš iemantoja atbalstītāju labvēlību, gūstot vairākus svarīgus vārtus, kas ļāva klubam izvairīties no izkrišanas uz 2. Bundeslīgu. Otrajā sezonā komanda finišēja 9. pozīcijā, taču Kirjaks izlēma nepagarināt kontraktu ar šo vienību.

 AEK 
 Kirjaks piekrita Atēnu AEK piedāvājumam par piecu gadu līgumu. Savainojumu dēļ aizsargs Grieķijas čempionātā aizvadīja vien 20 mačus, taču pierādīja sevi kā stabilu pamatsastāva spēlētāju. Viņš piedalījās arī ļoti intriģējošajā mačā Grieķijas kausa izcīņas finālā pret "Olympiacos", kur oponenti uzvarēja pēcspēles 11 metru sitienu sērijā ar 15:14.

 "Liverpool" 
 "Liverpool" nāca klajā ar paziņojumu, ka parakstījuši līgumu ar grieķu futbolistu pēc sistēmas 2+1. Liverpūles klubs par viņu samaksāja ap 2 miljoniem sterliņu mārciņu. Grieķu aizsargs ir garākais spēlētājs komandā.

Premjerlīgā viņš debitēja 16. janvārī mačā pret Boltonas "Wanderers", ko "Liverpool" uzvarēja ar 3:2
. Savus pirmos vārtus klubā Kirjaks guva  spēlē pret Stokas "City". Par savu sniegumu vairākkārt viņš ticis slavēts britu presē,"Premier League Player Ratings: Stoke City 1—1 Liverpool", Goal.com, accessed January 16, 2010."Player Ratings: Stoke vs Liverpool — 16/1/2010"  Sky Sports, Accessed on January 16, 2010 kā arī fanu pulkā, kas atzinuši futbolistu par 2010. gada janvāra labāko futbolistu komandā,"Your January Player of the Month", Liverpoolfc.tv. Accessed February 1, 2010. tāpat par labāko aizvadītās sezonas papildinājumu.

 Karjera izlasē 
Kirjaks valstsvienībā debitēja  spēlē pret Zviedrijas izlasi. Tieši gadu vēlāk viņš guva savus pirmos vārtus izlasē, mačā ar Norvēģiju. Viņš savainojuma dēļ nepiedalījās 2004. gada Eiropas čempionāta finālturnīrā, kurā Grieķijas izlase triumfēja. Aizsargs gan piedalījās 2008. gada Eiropas čempionātā.

 Vārti izlases sastāvā 
 Vārti  Datums  Sacensību vieta  Pretinieki  Rezultāts Sacensības 1.    Iraklija, Grieķija   Norvēģija   1—0  Pārbaudes mačs 2.    Atēnas, Grieķija   Turcija  1—4  Euro 2008 kvalifikācija 3.    Oslo, Norvēģija   Norvēģija   2—2  Euro 2008 kvalifikācija 4.    Oslo, Norvēģija   Norvēģija  2—2  Euro 2008 kvalifikācija

 Apbalvojumi 
  "Panathinaikos"
 Grieķijas čempionāts: 2004
 Grieķijas kauss: 2004
  "Rangers"
 Skotijas Premjerlīga: 2005
 Skotijas Līgas kauss: 2005

 Atsauces 

 Ārējās saites 

Kategorija:1979. gadā dzimušie
Kategorija:Liverpool FC spēlētāji
Kategorija:2010. gada FIFA Pasaules kausa spēlētāji
Kategorija:Rangers F.C. spēlētāji
Kategorija:VfL Wolfsburg spēlētāji
Kategorija:Frankfurtes "Eintracht" spēlētāji
Kategorija:Sunderland AFC spēlētāji
Kategorija:2008. gada Eiropas čempionāta futbolā spēlētāji
Kategorija:Grieķijas izlases futbolisti
Kategorija:Atēnu AEK spēlētāji
Kategorija:Atēnu "Panathinaikos" spēlētāji